
OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA GRADA OPUZENA ZA 2025. GODINU



I. UVOD

Odredbom članka 88. Zakona o proračunu («Narodne novine» 144/21 ) te članka 54. Pravilnika o polugodišnjem i godišnjem izvještaju o izvršenju proračuna i financijskog plana (Narodne novine 85/23) utvrđena je obveza čelnika jedinice lokalne samouprave da podnese Polugodišnji izvještaj o izvršenju Proračuna za razdoblje od 01.01. - 30.06. tekuće godine predstavničkom tijelu na donošenje, najkasnije do 30. rujna tekuće proračunske godine.
Odredbom Zakona o proračunu utvrđena je obveza dostave Polugodišnjeg izvještaja o
izvršenju proračuna Ministarstvu financija i Državnom uredu za reviziju, u roku od 15 dana nakon što ga predstavničko tijelo donese.

Iznimno, ako predstavničko tijelo ne donese predmetni izvještaj, isti se dostavlja Ministarstvu financija i Državnom uredu za reviziju u roku od 60 dana od dana podnošenja predstavničkom tijelu.

Tijekom razdoblja od 01.01.2025. – 30.06.2025. godine financiranje javnih rashoda izvršeno je na osnovi slijedećih financijsko planskih dokumenata:

-Proračuna Grada Opuzena za 2026. godinu s projekcijom za 2027. i 2028. godinu, I. izmjene i dopune proračuna za 2026. godinu i Odluke o izvršavanju proračuna Grada Opuzena za 2026. godinu

Pravilnikom o polugodišnjem i godišnjem izvještaju o izvršenju propisuju se sadržaj i obveznici izrade polugodišnjeg i godišnjeg izvještaja o izvršenju proračuna.

1. Opći dio izvještaja:
1.1. Sažetak Računa prihoda i rashoda i Računa financiranja – prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka
1.2. Račun prihoda i rashoda – sadrži prikaz prihoda i rashoda i iskazuje se prema proračunskim klasifikacijama u izvještajima:
1.2.1. Prihodi i rashodi prema ekonomskoj klasifikaciji
1.2.2. Prihodi i rashodi prema izvorima financiranja
1.2.3. Rashodi prema funkcijskoj klasifikaciji
1.3. Račun financiranja
1.3.1. Račun financiranja prema ekonomskoj klasifikaciji
1.3.2. Račun financiranja prema izvorima financiranja

Opći dio polugodišnjeg izvještaja o izvršenju proračuna JLPRS može sadržavati i preneseni višak ili manjak prihoda nad rashodima.

2. Posebni dio izvještaja:
2.1. Izvještaj po organizacijskoj klasifikaciji
2.2. Izvještaj po programskoj klasifikaciji

3. Obrazloženje:
· Obrazloženje u polugodišnjem izvještaju o izvršenju proračuna sastoji se od obrazloženja općeg dijela izvještaja o izvršenju proračuna
· Obrazloženje u godišnjem izvještaju o izvršenju proračuna sastoji se od obrazloženja općeg i posebnog dijela izvještaja o izvršenju proračuna

3.1. Obrazloženje općeg dijela izvještaja o izvršenju proračuna sadrži:

3.1.1. Obrazloženje ostvarenih prihoda i rashoda, primitaka i izdataka u izvještajnom razdoblju – dopunjuje podatke iz Računa prihoda i rashoda 
3.1.2. Prikaz ostvarenog manjka, odnosno viška proračuna u izvještajnom razdoblju

3.2. Obrazloženje posebnog dijela izvještaja o izvršenju proračuna za proračunsku godinu sadrži obrazloženje izvršenja programa koje se daje kroz obrazloženje aktivnosti i projekata zajedno s ciljevima koji su ostvareni provedbenim programom i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.

4. Posebni izvještaji:
· U polugodišnjem izvještaju:
A. Izvještaj o korištenju proračunske zalihe
B. Izvještaj o zaduživanju na domaćem i stranom tržištu novca i kapitala
C. [bookmark: _Hlk182211677]Izvještaj o danim jamstvima i plaćanjima po protestiranim jamstvima
· U godišnjem izvještaju:
A. Izvještaj o korištenju proračunske zalihe
B. Izvještaj o zaduživanju na domaćem i stranom tržištu novca i kapitala
C. Izvještaj o danim jamstvima i plaćanja po protestiranim jamstvima
D. Izvještaj o korištenju sredstava fondova Europske unije
E. Izvještaj o danim zajmovima i potraživanjima po danim jamstvima
F. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova






II.  OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA GRADA OPUZENA ZA 2026. GODINU


Sažetak Računa prihoda i rashoda te Računa financiranja prikazuje ukupno ostvarene prihode i primitke te izvršene rashode i izdatke na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi od 1.703.069,07 eura što u odnosu na tekući plan za 2026. godinu predstavlja izvršenje od 8,06 %. U odnosu na isto razdoblje 2025. godine ukupni prihodi bilježe povećanje od 9,50 %. 

U izvještajnom razdoblju ukupni rashodi ostvareni su u iznosu od 1.535.149,20 eura što u odnosu na tekući plan za 2026. godinu predstavlja izvršenje od 6,62 %. U odnosu na isto razdoblje 2025. godine ukupni rashodi bilježe povećanje od 53,76 %. 

Iz navedenom proizlazi razlika između ukupno ostvarenih prihoda i rashoda, odnosno višak prihoda Proračuna Grada Opuzena ostvaren u razdoblju 1. – 6. 2026. godine u iznosu od 167.919,87 eura.

1. OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA

1.1. Obrazloženje ostvarenih prihoda i rashoda, primitaka i izdataka u izvještajnom razdoblju

Obrazloženje ostvarenih prihoda i rashoda, primitaka i izdataka u izvještajnom razdoblju dopunjuje podatke iz Računa prihoda i rashoda i Računa financiranja.

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima prema ekonomskoj klasifikaciji, izvorima financiranja i funkcijskoj klasifikaciji.

U 2026. za razdoblje od 01.01.-30.06.2026. Grad Opuzen je ostvario ukupno  1.843.069,07 € prihoda i primitaka. Ostvareno je ukupno  1.703.069,07 EUR prihoda poslovanja.
Najznačajniji prihodi su 611-prihodi od poreza na dohodak ostvareni u iznosu od  773.970,57 €, s tim da ovaj iznos nije umanjen povratom  poreza na dohodak za 2025. godinu s obzirom da je naplata namirenja nastupila s odgodom s datumom 01.08.2026. te nemamo točan još ukupan iznos namirenja.
 613-Porez na imovinu: Stalni porez na nepokretnu imovinu (zemlju, zgrade, kuće i ostalo), 
Povremeni porezi na imovinu
	
U izvještajnom razdoblju ostvareni ukupni prihodi od poreza na imovinu iznose 
48.210,82 eura.

614- Porez na robu i usluge: Porez na potrošnju alkoholnih i bezalkoholnih pića, Porez na 
	                                    tvrtku odnosno naziv tvrtke
U izvještajnom razdoblju ostvareni ukupni prihodi od poreza na robu i usluge 
iznose 4.429,61 eura.

63 – Pomoći iz inozemstva i od subjekata unutar općeg proračuna: U izvještajnom razdoblju  ostvareni ukupni prihodi od pomoći iznose 620.635,35 eura.

      633 - Pomoći iz proračuna: Tekuće pomoći iz državnog proračuna, Tekuće pomoći iz županijskih proračuna, Tekuće pomoći iz općinskih proračuna, Kapitalne pomoći iz državnog proračuna, Kapitalne pomoći iz županijskih proračuna
U izvještajnom razdoblju ostvareni ukupni prihodi od pomoći iz proračuna iznose 550.101,35 eura. 

64 - Prihodi od imovine: Prihodi od financijske imovine, Prihodi od nefinancijske imovine (Naknade za koncesije za obavljanje javne zdravstvene službe i ostale koncesije, Prihodi od zakupa poljoprivrednog zemljišta, Prihodi od zakupa poslovnih objekata, Naknada za korištenje naftne luke, naftovoda i eksploataciju mineralnih sirovina, Spomenička renta, Ostali prihodi od nefinancijske imovine)
 U izvještajnom razdoblju ostvareni ukupni prihodi od imovine iznose 83.466,94 eura

65 – Prihodi od upravnih i administrativnih pristojbi, pristojbi po posebnim propisima i 
	naknada: U izvještajnom razdoblju ostvareni ukupni prihodi iznose 153.171,34 eura.
651 - Upravne i administrativne pristojbe: Ostale naknade utvrđene županijskom/
		gradskom/općinskom odlukom
	U izvještajnom razdoblju ostvareni ukupni prihodi iznose 7.183,39 eura. 
652 - Prihodi po posebnim propisima: Vodni doprinos, Sufinanciranje cijene usluge, participacije i slično, Ostali nespomenuti prihodi po posebnim propisima
[bookmark: _Hlk146113926]	U izvještajnom razdoblju ostvareni ukupni prihodi po posebnim propisima iznose 14.324,02 eura. 

653 - Komunalni doprinosi i naknade: Komunalni doprinosi, Komunalne naknade
U izvještajnom razdoblju ostvareni ukupni prihodi od komunalnih doprinosa i naknade iznose 131.663,93 eura. 

68 – Kazne, upravne mjere i ostali prihodi : U izvještajnom razdoblju ostvareni ukupni prihodi od kazni, upravnih mjera i ostalih prihoda iznose 14.259,87 eura. 


7 – Prihodi od prodaje nefinancijske imovine su ostvareni  u iznosu od 4.924,57 € .

Rashodi poslovanje u 2026.g. za period 01.01.-30.06.2025.  su ostvareni  u ukupnom iznosu od 1.366.754,86 eura.
31 – Rashodi za zaposlene: u izvještajnom razdoblju ostvareni ukupni rashodi za zaposlene iznose 568.270,77 eura.
	Rashodi za zaposlene obuhvaćaju: Plaće za redovan rad, ostale rashode za zaposlene, doprinose za mirovinsko osiguranje, doprinosi za obavezno zdravstveno osiguranje.
32 – Materijalni rashodi: u izvještajnom razdoblju ostvareni ukupni materijalni rashodi iznose 378.939,77 eura.
Materijalni rashodi obuhvaćaju: Naknade za službena putovanja, naknade za prijevoz, stručno usavršavanje zaposlenika, ostale naknade zaposlenima, uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar i autogume, službena, radna i zaštita odjeća i obuća, usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge, ostale usluge, naknade troškova osobama izvan radnog odnosa, naknade za rad predstavničkih i izvršnih tijela, povjerenstava i sl., premije osiguranja, reprezentacija, članarine, pristojbe i naknade, ostali rashodi poslovanja.
34 – Financijski rashodi: u izvještajnom razdoblju ostvareni ukupni financijski rashodi iznose 1.681,06 eura.
	Financijski rashodi obuhvaćaju usluge banaka.
37 – Naknade građanima i kućanstvima na temelju osiguranja i druge naknade: U izvještajnom razdoblju ostvareni ukupni rashodi za naknade građanima iznose 41.766,92 eura.
Naknade građanima i kućanstvima na temelju osiguranja i druge naknade obuhvaćaju: stipendije, socijalne potpore (naknade za opremanje novorođenčadi, jednokratne novčane pomoći, nabava drva za ogrjev) sufinanciranje prijevoza učenika osnovnih i srednjih škola, sufinanciranje kupnje školskog pribora učenicima OŠ Opuzen.
38 – Rashodi za donacije, kazne, naknade šteta i kapitalne pomoći: u izvještajnom razdoblju ostvareni ukupni ostali rashodi iznose 210.928,65 eura.
Ostali rashodi obuhvaćaju: tekuće donacije vjerskim zajednicama, tekuće donacije udrugama i političkim strankama, tekuće donacije sportskim udrugama, tekuće pomoći ustanovama i trgovačkim društvima u vlasništvu grada te ustanovama koje nisu u vlasništvu grada, a u vlasništvu su JR(P)S.

4 – Rashodi za nabavu nefinancijske imovine: u izvještajnom razdoblju ostvareni ukupni rashodi za nabavu nefinancijske imovine iznose 168.394,34 eura.
[bookmark: _Hlk146189628]42 - Rashodi za nabavu proizvedene dugotrajne imovine: u izvještajnom razdoblju ostvareni ukupni rashodi za nabavu proizvedene dugotrajne imovine iznose 168.394,34 eura. Uvidom detaljno u izvršenje po programskoj klasifikaciji uočeno je da je greškom knjižena skupina 42 u minus 178.173,23 EUR, a trebalo se razdužiti samo obveza prema dobavljaču po uplati od banke kreditnih sredstava direktno prema dobavljaču, te zadužiti obveza prema banki po kreditnim sredstvima. Isto je ispravljeno u razdoblju iza ovog izvještajnog razdoblja, te ovo izvješće ide u istom iznosu kako je predano financijsko izješće za razdoblje od 01.01.-30.06.2026. Ista greška nije bila vidljiva kad je predano financijsko izvješće kako se promatrao PR-RAS na razini skupine 42 u ukupnom iznosu od 168.394,34 eura.

Iz Proračuna Grada Opuzena u 2026.g. je financiran rad slijedećih proračunskih korisnika:
[bookmark: _Hlk166822636]Dječji vrtić Opuzen  
Gradska knjižnica Opuzen

Rad proračunskih korisnika financiran je  iz općih prihoda i primitaka Grada kako slijedi:
Dječji vrtić Opuzen  365.215,10 eura
Gradska knjižnica Opuzen  35.908,10 eura
UKUPNO:  401.123,20 eura

Preko izvršavanja planiranih programa, aktivnosti i projekata u Proračunu Grada Opuzena obavljaju se poslovni od lokalnog značenja, a koji su propisani zakonskim propisima i kojima se neposredno ostvaruju potrebe građana.

Prikaz izvršenja rashoda i izdataka prema programskoj klasifikaciji  za  period od 01.01.-30.06.2026. godinu sadrži i izvršenje rashoda i izdataka prema izvorima financiranja, te je omogućena transparentnost proračuna, odnosno vidljivost koliko je rashoda na razini nekog proračunskog korisnika financirano  iz izvora općih prihoda i primitaka, a koliko iz izvora financiranja kao što su državni i županijski proračun ili temeljem pomoći EU sredstava.

1.2  Prikaz ostvarenog viška proračuna u izvještajnom razdoblju

U periodu od 01.01.-30.06.2026.godini konsolidirani proračun Grada Opuzena ostvario je višak prihoda i primitaka u iznosu od  93.612,76 eura. 

III. POSEBNI IZVJEŠTAJI                               


A.IZVJEŠTAJ O ZADUŽIVANJU ZA RAZDOBLJE SIJEČANJ-LIPANJ 2026.

U izvještajnom razdoblju od 01.01.-30.06.2026. Grad Opuzen se zadužio uzimanjem dugoročnog kredita u iznosu od 140.000,00 eura kod Hrvatske banke za obnovu i razvitak za projekt „Izgradnja pristupne prometnice, parkirališta i nogostupa sportsko-rekreacijske zone u Opuzenu“.

B. IZVJEŠTAJ O DANIM JAMSTVIMA I IZDACIMA PO JAMSTVIMA ZA RAZDOBLJE SIJEČANJ-LIPANJ 2025.

U izvještajnom razdoblju od 01.01.-30.06.2026. Grad Opuzen nije davao jamstva niti je imao troškove po danim jamstvima.

C. IZVJEŠTAJ O KORIŠTENJU PRORAČUNSKE ZALIHE ZA RAZDOBLJE SIJEĆANJ-LIPANJ 2025. 

U izvještajnom razdoblju od 01.01.-30.06.2026. godini Gradonačelnik Grada Opuzena nije koristio sredstva proračunske zalihe.

D. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA ZA RAZDOBLJE SIJEČANJ-LIPANJ 2025.

U izvještajnom razdoblju od 01.01.-30.06.2026. Grad Opuzen nije davao zajmove i nema potraživanja po danim zajmovima.


Opuzen, 18. rujna 2026. godine



